**PASLAUGŲ TEIKIMO SUTARTIS**

2024 m. rugsėjo d. Nr. 4.S-

Elektrėnai

**Elektrėnų socialinių paslaugų centras,** kodas 181631711, adresas: Draugystės g. 3-2, Elektrėnai, atstovaujamas direktorės Dalytės Kutyrevienės, veikiančios pagal įstaigos nuostatus, toliau vadinama **Užsakovu** ir **Jūratė Selilienė**, asmens kodas , vykdanti individualią veiklą pagal pažymą Nr. , adresas , toliau vadinama **Paslaugos teikėju**, kartu vadinami šalimis, sudarė šią paslaugų teikimo sutartį, toliau vadinama Sutartimi:

**1. Sutarties objektas:**

1.1. Individualios psichologo konsultacijos (toliau – Paslaugos) Užsakovo nukreiptiems projekto „Integralios pagalbos teikimas ir plėtra Lietuvos savivaldybėse“ Nr. 07-003-P-0001 (toliau – Projektas) paslaugų gavėjams, juos prižiūrintiems asmenims bei integralią pagalbą teikiantiems darbuotojams. Perkamų psichologo paslaugų savybės ir reikalavimai nurodyti Sutarties 1 priede „Techninė specifikacija“.

**2. Šalių įsipareigojimai:**

2.1. Paslaugos teikėjas įsipareigoja:

2.1.1. pagal Užsakovo nurodytus reikalavimus suteikti paslaugas, nurodytas sutarties 1.1. punkte;

2.1.2. pagal iš anksto su Užsakovu suderintą grafiką suteikti psichologo paslaugas paslaugų gavėjų namuose, Elektrėnų socialinių paslaugų centro patalpose arba kitose su Užsakovu suderintose patalpose Elektrėnų savivaldybės teritorijoje;

2.1.3. kitą mėnesį planuojamų suteikti paslaugų grafiką pateikti iki einamojo mėnesio 20 dienos. Jeigu paslaugų teikimo metu atsiranda pasikeitimų (pvz. keičiasi paslaugų laikas, data ir vieta) Paslaugos teikėjas privalo iš karto, bet ne vėliau kaip prieš 1 darbo dieną iki paslaugų suteikimo pradžios, informuoti Užsakovą.

2.2. Užsakovas įsipareigoja:

2.2.1. Laiku sumokėti Paslaugų teikėjui už jo suteiktas psichologo paslaugas pagal paslaugų perdavimo ir priėmimo aktą (su priedais: dalyvio apklausos anketa ir mokymo dalyvių sąrašas), sąskaitą faktūrą;

2.2.2. teikti Paslaugos teikėjui visą informaciją, reikalingą atlikti paslaugas.

**3. Sutarties kaina ir atsiskaitymo tvarka:**

3.1. Maksimali sutarties vertė su PVM yra 15 000 Eur (penkiolika tūkstančių eurų, 00 centų).

3.2. Užsakomų psichologo paslaugų kiekis, priklausomai nuo poreikio, gali kisti ir Užsakovas neįsipareigoja išpirkti visos Sutarties 3.1 papunktyje nurodytos Sutarties vertės.

3.3. Sutarčiai taikoma fiksuoto įkainio su peržiūra kainodara.

3.4. Teikiamų psichologo paslaugų valandinis įkainis yra:

|  |  |  |
| --- | --- | --- |
| **Paslaugų pavadinimas** | **Mato vnt.** | **Įkainis Eur (su PVM)** |
| Individualios psichologo konsultacijos | 1 val. | 50 Eur |

3.5. Į psichologo paslaugų įkainį įtraukti visi mokesčiai, mokami Lietuvos Respublikoje bei įskaičiuotos visos išlaidos, susijusios su paslaugų teikimu.

3.6. Atsiskaitymai atliekami pagal faktiškai suteiktas paslaugas už ataskaitinį mėnesį. Paslaugos teikėjas parengia paslaugų perdavimo ir priėmimo aktą ir išrašo sąskaitą faktūrą. Prie perdavimo ir priėmimo akto pridedami šie dokumentai: dalyvio apklausos anketos ir mokymo dalyvių sąrašas. Dokumentai atsiskaitymui už praėjusį mėnesį pateikiami iki einamojo mėnesio 8 dienos.

3.7. Mokėjimai už paslaugas atliekami eurais pavedimu į Paslaugų teikėjo sąskaitą.

3.8. Paslaugų teikėjas pats sumoka į valstybės biudžetą jam priklausančius mokėti mokesčius.

**4. Kitos sąlygos:**

4.1. Paslaugos teikėjas turi vykdyti teisėtus Užsakovo nurodymus, susijusius su šios Sutarties vykdymu. Paslaugos teikėjas turi užtikrinti, kad visos paslaugos būtų suteiktos Sutartyje numatytais terminais, o visi dokumentai, susiję su paslaugomis, būtų parengti nešališkai, laikantis teisės aktų reikalavimų.

4.2. Paslaugos teikėjas privalo žodžiu, o pateikus reikalavimą – ir raštu pateikti Užsakovui informaciją (ataskaitą) apie visus šios Sutarties pagrindu atliekamus ir/ ar atliktus veiksmus ir, Užsakovui nurodžius, pateikti visų šių veiksmų atlikimą patvirtinančių dokumentų kopijas.

4.3. Šalys taip pat sutaria, kad Paslaugų teikėjas informuos Užsakovą apie šios Sutarties vykdymą.

**5. Sutarties galiojimas:**

5.1. Sutartis įsigalioja nuo 2024-10-01 ir galioja iki 2025-12-31, bet ne ilgiau, nei bus nupirkta psichologo paslaugų už 15 000 Eur, priklausomai nuo to, kuri sąlyga įvyks anksčiau.

**6. Šalių atsakomybė:**

6.1. Jei Paslaugos teikėjas savo įsipareigojimų neįvykdo arba įvykdo netinkamai, Užsakovas raštu, argumentuodamas priežastis, turi teisę nemokėti sumos ar jos dalies už netinkamai suteiktas paslaugas.

**7. Ginčų sprendimo tvarka:**

7.1. Ginčai, kilę dėl šios Sutarties vykdymo sprendžiami derybomis, atsižvelgiant į abiejų šalių interesus, jei išspręsti ginčo nepavyksta, jie sprendžiami Lietuvos Respublikos įstatymu numatyta tvarka.

**8. Nenugalimos jėgos (force majeure) aplinkybės:**

8.1. Šalys neatsako už visišką ar dalinį savo įsipareigojimų pagal šią Sutartį nevykdymą, jei tai įvyksta dėl nenugalimos jėgos aplinkybių veikimo. Šalys nenugalimos jėgos (force majeure) aplinkybes supranta taip, kaip nustato Lietuvos Respublikos Vyriausybės 1996 m. liepos 15 d. nutarimu Nr. 840 patvirtintos „Atleidimo nuo atsakomybės, esant nenugalimos jėgos (force majeure) aplinkybėms, taisyklės“.

8.2. Šalis, kuri negali vykdyti savo įsipareigojimų pagal šią Sutartį dėl nenugalimos jėgos (force majeure) aplinkybes, netenka teisės jomis remtis.

 **9. Kitos Sutarties sąlygos:**

9.1. Ši Sutartis sudaryta dviem vienodą juridinę galią turinčiais egzemplioriais, po vieną kiekvienai šaliai.

9.2. Visi šios Sutarties raštu sudaryti papildymai ir pakeitimai bei priedai prie jos galioja Sutarties galiojimo laikotarpiu.

9.3. Sutarties papildymai, pakeitimai ir priedai įsigalioja po jų pasirašymo, jei juose nenumatyta vėlesnė įsigaliojimo data.

9.4. Sutartis gali būti nutraukta:

9.4.1. bet kurios iš šalių apie tai prieš 30 dienų raštu pranešus kitai šaliai;

9.4.2. vienai iš šalių nesilaikant Sutarties sąlygų;

9.4.3. šalių susitarimu.

9.5. Paslaugos teikėjas paslaugos gavėjų asmens duomenis tvarko šios Sutarties vykdymo tikslu ir užtikrina, kad asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB Bendrasis duomenų apsaugos reglamentas) bei Lietuvos Respublikos asmens duomenų teisinės apsaugos įstatymo nuostatas.

9.6. Sutarties priedai:

9.6.1. Sutarties 1 priedas Techninė specifikacija;

9.6.2. Sutarties 2 priedas Mokymo dalyvių sąrašas;

9.6.3. Sutarties 3 priedas Dalyvio apklausos anketa.

9.7. Sutarties šalių rekvizitai:

|  |  |
| --- | --- |
| **UŽSAKOVAS**Elektrėnų socialinių paslaugų centras Kodas 181631711Adresas Draugystės g. 3-2, ElektrėnaiTel. +370 528 39 690El. paštas info@soc.elektrenai.lt Direktorė Dalytė Kutyrevienė  | **PASLAUGOS TEIKĖJAS**Jūratė Selilienė Asmens kodas Individualios veiklos vykdymo pažymosNr. Atsisk. sąsk.  |

Sutarties 1 priedas

**TECHNINĖ SPECIFIKACIJA**

|  |  |  |
| --- | --- | --- |
| Eil. Nr. |  | **Psichologo paslaugų aprašymas ir reikalavimai** |
| 1. | Paslaugos pavadinimas | Individualios psichologo konsultacijos (toliau – Paslaugos) Užsakovo nukreiptiems Projekto paslaugų gavėjams, juos prižiūrintiems asmenims bei integralią pagalbą teikiantiems darbuotojams. |
| 2. | Psichologo paslaugų kiekiai ir apimtys | Psichologo paslaugos teikiamos pagal poreikį. Rekomenduojama vienos individualios konsultacijos trukmė – 1 val. Numatoma iki 5 val. konsultacijų per šios Sutarties įgyvendinimo laikotarpį 1 asmeniui (šeimai) ir 1,25 val. (t. y. 25 proc. nuo konsultacijų trukmės) nekontaktiniam Paslaugų teikėjo darbui (atvejo analizei, pasirengimui, konsultacijų plano sudarymui / koregavimui ir kitiems paruošiamiesiems darbams), iš viso 6,25 val. psichologinių konsultacijų, tenkančių vienam asmeniui (šeimai). Paslaugų teikimo trukmė iki 2025-12-31. Perkamas 1 val. individualios konsultacijos įkainis – 50 Eur su PVM. |
| 3. | Perkamų psichologo paslaugų apibūdinimas | Psichologo paslaugų sudėtis – konsultavimas, bendravimas, psichologinė pagalba, emocinis palaikymas. Psichologo paslaugų teikėjas: stebi ir įvertina paslaugų gavėjų psichologines galias, sunkumus, psichologines, asmenybės problemas, teikia psichologinę pagalbą, atsižvelgiant į individualius paslaugų gavėjų poreikius, teikia reguliarias individualias (šeimos) konsultacijas, teikia pagalbą krizių atvejais, išgyvenusiems psichologines traumas.Psichologo paslaugas gali teikti asmuo, turintis aukštąjį išsilavinimą ir psichologo kvalifikaciją (specialybę) bei ne žemesnį nei psichologo magistro kvalifikacinį laipsnį, turintis ne mažesnę, nei 2 metų profesinio darbo patirtį. |
| 4. | Psichologo paslaugų teikimo procedūros | Paslaugų teikimo laikas – Užsakovo ir Paslaugos teikėjo sutartomis dienomis ir valandomis, pagal abiejų Šalių iš anksto suderintą grafiką. Paslaugų teikimo vieta – Elektrėnų socialinių paslaugų centro patalpos (Draugystės g. 3–2, Elektrėnai), paslaugų gavėjų namuose arba kitos sutartos patalpos Elektrėnų savivaldybės teritorijoje. Užsakymai dėl paslaugų teikiami raštu (el. laišku) arba telefonu. Esant poreikiui, iš anksto pritarus Užsakovui, paslaugų gavėjus prižiūrintiems asmenims bei integralią pagalbą teikiantiems darbuotojams psichologo paslaugos gali būti teikiamos ir nuotoliniu būdu naudojant interneto sistemas Zoom, Teams arba kitas elektronines ryšio priemones. Jeigu paslauga teikiama nuotoliniu būdu, Užsakovui perduodami paslaugų teikimą pagrindžiantys dokumentai.Teikėjas už kiekvieną mėnesį pateikia Užsakovui suteiktų paslaugų perdavimo ir priėmimo aktą, dalyvio apklausos anketas bei mokymo dalyvių sąrašą.  |